Mors-Thy Håndbold fyrer nu Per Hvass som cheftræner. Samtidig har administrerende direktør Karl Kristian Guldhammer valgt at fratræde sin stilling. Bestyrelsesformand Hans R. Holst bekræfter overfor TV2/Nord, at klubben har indgået en fratrædelsesaftale med Per Hvass. Administrerende direktør Karl Kristian Guldhammer fratræder sin stilling d. 31. marts. Hans R. Holst har ikke yderligere kommentarer til dagens begivenheder, men i morgen afholder bestyrelsen et møde, hvor de redegør for klubbens handlingsplaner. Mors-Thy befinder sig i øjeblikket på en skuffende 13. plads i mændenes håndboldliga. Klubbens spillere rettede for nylig skarp kritik mod Per Hvass i pressen. Per Hvass?, kontrakt ville have udløbet efter denne sæson. Der har tidligere været forlydender om, at Team Esbjergs træner Jan Paulsen er på vej til klubben som ny cheftræner.

Referat:
Mors-Thy Håndbold fyrer cheftræner, og direktøren vælger selv at gå.